מלכה מרגלית

מלכה מרגלית (נולדה ב-1940) היא פסיכולוגית חינוכית ושיקומית וחוקרת ישראלית בפסיכולוגיה ובחינוך. כלת פרס ישראל בחקר החינוך לשנת תשע"ז. משמשת ראש בית הספר למדעי ההתנהגות במרכז האקדמי פרס.

==ביוגרפיה==
מרגלית נולדה ב-1940 ברמת גן. אביה מאנשי העלייה השלישית, ואמה בת לעולי העלייה הראשונה. 

מגיל צעיר האמינה בכוח החינוך, ותמיד הייתה רגישה למצוקות אנושיות. היא שאפה להיות מחנכת, ובשנים 1958- 1960 למדה בסמינר לוינסקי לתעודת הוראה בתחומי המדעים. היא עבדה כמחנכת לכיתות ז-ח במשך 5 שנים. כבר אז חשה עניין ואתגר לא רק להקנות ידע ולקדם מצוינות של תלמידיה, אלא לסייע לילדים מתקשים. ניסיון זה בהוראה, בחינוך ובקשר רצוף עם משפחותיהם ביסס בה את האמונה כי ללא שותפות עם התלמידים והעצמת משאבי האישיות שלהם, הם יתקשו להתגבר על קשיים ומכשולים במימוש יכולותיהם ומטרותיהם. אהבתה לתלמידים, האמון ביכולותיהם גם כשהם מתקשים, ורצונה להעמיק להבין תהליכים הגורמים לילדים ובני נוער להתייחס לקשיים כאל אתגרים, שניתן וראוי להתמודד איתם, החזירו אותה ללימודי פסיכולוגיה באוניברסיטת תל אביב בשנים 1962-1969 (תואר ראשון בפסיכולוגיה ומקרא שסיימה בהצטיינות, במקביל לעבודתה כמורה; ותואר שני בפסיכולוגיה חינוכית, שסיימה בהצטיינות).

סיימה תואר שלישי בפסיכולוגיה התפתחותית באוניברסיטת לונדון ב-1975. לאחר מכן חזרה לישראל ומ-1976 שימשה כמנהלת מכון שניאורסון בשירות הפסיכולוגי בתל אביב, עד 1983. מ-1980 הוכרה כפסיכולוגית חינוכית ושיקומית מומחית ומדריכה.

במסגרת עבודתה במכון שניאורסון, הפכה אותו למרכז מומחיות, שהתמקד בשלושה תחומים: 

# אבחון, ייעוץ וטיפול בילדים בחינוך המיוחד. 
# מרכז להדרכת מחנכים, פסיכולוגים ומשפחות ולייעוץ במקרים קשים.
# ייעוץ למינהל החינוך בעירית תל אביב בהתייחס לפיתוח מערכות חינוך חדשניות בעיר שעונות על הצרכים המיוחדים המתפתחים, ולמתן מענה פסיכולוגי גלובלי לבעיות המתעוררות במערכות החינוך. 

ב-1994 קיבלה דרגת פרופסור מן המניין באוניברסיטת תל אביב, ובשנים 2000–2004 שימשה שם כראש בית הספר לחינוך.

משמשת כיום כראש בית הספר למדעי ההתנהגות במרכז האקדמי פרס.

מחקריה עסקו לאורך השנים בהשפעת רגשות על התפתחות ילדים והסתגלותם במסגרת המשפחה ובית הספר, תוך התמקדות במודל התקווה; גורמי סיכון וגורמי חוסן בהתמודדות של ילדים ומשפחות מול אתגרים; הפסיכולוגיה של תלמידים עם ליקויי למידה, הפרעות התפתחות והתנהגות; תחושת בדידות של ילדים והורים והקשר שלה לתקשורת וחברות וירטואלית, ועוד. פרסמה לאורך השנים 5 ספרים ומאות מאמרים בכתבי עת מדעיים בינלאומיים.

מכהנת כעורכת בכתב העת "Journal of Learning Disabilities".

מרגלית כיהנה בתפקידים מרכזיים במספר ארגונים בינלאומיים בתחומה, בהם סגנית נשיא באקדמיה הבינלאומית למחקר בליקויי למידה (IARLD), וחברה בוועד המנהל של החברה הבינלאומית למחקר בהתערבות מוקדמת (ISEI), סגנית יו"ר הארגון הבינלאומי לחינוך מיוחד, ויו"ר הוועדה ללקויות ולשיקום בארגון הפסיכולוגים הבינלאומי.

בישראל כיהנה מרגלית בעבר כיו"ר מועצת הפסיכולוגים במשרד הבריאות. משמשת גם כיועצת מדעית בארגונים ועמותות בתחום החינוך, כגון "ניצן".

ב-1997 עמדה בראש "ועדת מרגלית", ועדה ציבורית לבחינת מיצוי יכולתם של תלמידים עם ליקויי למידה. בשנת 2000 עמדה בראש ועדה ציבורית לבחינת היישום של חוק החינוך המיוחד וקידום השילוב של תלמידים עם צרכים מיוחדים. משרד החינוך אימץ את מסקנות שתי הוועדות, והן הוחלו על כלל מערכת החינוך.

ב-3 במאי 2017, יום העצמאות תשס"ז זכתה בפרס ישראל לחקר החינוך, על תרומתה לחקר החינוך המיוחד ותחום ליקויי הלמידה, והובלת שינויים תפיסתיים ומערכתיים בתחומים אלו בחינוך בישראל.

מתגוררת ברמת אפעל, ולה שני ילדים.

=== פרסים והוקרה ===

* 1985: פרס אנוך לתרומה מדעית בחינוך מיוחד
* 2015: אות יקירת ניצן על תרומה אקדמית בתחום לקויות למידה
* 2017: כלת פרס ישראל בתחום חקר החינוך

==ספריה==
<div class="mw-content-ltr">
* Margalit, M. (2010). Lonely children and adolescents: Self perceptions, social exclusion and Hope. New York: Springer.
* Margalit, M. (2000). Learning Disabilities in the classroom: Educational dilemmas in new realities. Mofet Institute, Tel-Aviv.
* Margalit, M. (1994). Loneliness among children with special needs: Theory, research, coping and intervention. New York: Springer-Verlag.
* Margalit, M. (1990). Effective technology integration for disabled children: The family perspective New York: Springer-Verlag.
* Margalit, M. (1984). The hyperactive child: Psychological perspectives. Sifriat Hapoalim. Tel Aviv.
</div>

==קישורים חיצוניים==
* [http://www.pac.ac.il/?CategoryID=287&ArticleID=1616 מלכה מרגלית], באתר המרכז האקדמי פרס
* [https://education.tau.ac.il/profile/malka#anchor_cv קורות חיים], באתר אוניברסיטת תל אביב 
* [https://meyda.education.gov.il/files/Owl/Hebrew/prof-margalit-cv.pdf קורות חיים], באתר משרד החינוך (בעברית)
* 
* 
* 
* מלכה מרגלית ואיריס גולדפרב, [http://makom-m.cet.ac.il/pages/item.asp?s=0&id=-1&defid=-1&page=1&item=328&str1=%EE%EC%EB%E4+%EE%F8%E2%EC%E9%FA&x=27&y=12 כיצד יכולים הורים לעזור לילדיהם בבחינות – שיטת חמשת השלבים], 2002, באתר "מקום מיוחד"
* מלכה מרגלית, [https://web.archive.org/web/20170126081428/http://www.nitzan-israel.org.il/home/הורים-וילדים/מידע-מקצועי/מאמרים/לקות-למידה-בכיתה.aspx לקות למידה בכיתה], באתר עמותת ניצן
* מלכה מרגלית, [https://web.archive.org/web/20170127080310/http://www.nitzan-israel.org.il/home/הורים-וילדים/מידע-מקצועי/מאמרים/בדידות-וילדים-עם-ליקויי-למידה.aspx בדידות וילדים עם ליקויי למידה], באתר עמותת ניצן

==הערות שוליים==

קטגוריה:פסיכולוגים חינוכיים
קטגוריה:חוקרות חינוך ישראליות
קטגוריה:חוקרי חינוך ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת לונדון
קטגוריה:בעלי תואר דוקטור מאוניברסיטת לונדון
קטגוריה:סגל אוניברסיטת תל אביב: חינוך
קטגוריה:סגל המרכז האקדמי פרס
קטגוריה:זוכות פרס ישראל לחינוך
קטגוריה:זוכי פרס ישראל לחינוך
קטגוריה:זוכי פרס ישראל לשנת 2017
קטגוריה:ישראליות שנולדו ב-1940
קטגוריה:ישראלים שנולדו ב-1940